[{"text_idx": "#000001", "text": "Cyflenwi ar Lwyfan y Byd"}, {"text_idx": "#000003", "text": "Er ein bod yn siomedig na allwn ni redeg gyda\u2019n gilydd yng Nghasnewydd y gwanwyn hwn (mae\u2019r digwyddiad wedi cael ei ohirio tan fis Hydref 2021 oherwydd y pandemig), rydyn ni\u2019n teimlo\u2019n gyffrous dros ben fod ras rithiol yn cael ei chynnal yn lle hynny."}, {"text_idx": "#000004", "text": "Er y bydd angen i ni aros ychydig yn fwy i strydoedd y ddinas gael eu llenwi a\u0302\u2019r awyrgylch cynhyrfus a ddaw gyda miloedd o redwyr a gwylwyr cyffrous, gallwn gyda\u2019n gilydd, ail-greu\u2019r hud, y cyfeillgarwch a\u2019r llwyddiannau ysbrydoledig sy\u2019n gysylltiedig a\u0302\u2019r ras."}, {"text_idx": "#000006", "text": "Bydd mwy o bobl nag erioed yn gallu mwynhau\u2019r marathon ac ennill eu medal eu hunain am orffen y marathon. I\u2019r rheini sy\u2019n awchu am y gorfoledd o gyflawni marathon yn y dyfodol, byddwch hyd yn oed yn ennill disgownt arbennig ar gyfer ras 2022."}, {"text_idx": "#000007", "text": "Wrth gofrestru, gallwch ddewis a ydych chi\u2019n bwriadu rhedeg y pellter mewn un ras neu ei rannu\u2019n nifer o rasys llai. Bydd byrddau ar waha\u0302n ar gael i weld pwy sydd ar y blaen, felly gall y rheini sy\u2019n dewis rhedeg neu gerdded y pellter mewn un a\u2019r rheini sy\u2019n ei rannu\u2019n fwy nag un ras rhedeg neu gerdded weld sut mae eu hamser gorffen yn cymharu ag eraill sydd wedi cwblhau\u2019r ras yn yr un ffordd."}, {"text_idx": "#000008", "text": "Bydd fersiwn rithiol o\u2019r ras Milltir i\u2019r Teulu yn cael ei chynnal hefyd."}, {"text_idx": "#000009", "text": "\u2022 Mynediad i\u2019r llwyfan canlyniadau ar-lein i gofnodi amseroedd gorffen"}, {"text_idx": "#000011", "text": "\u2022 Gostyngiad o 20% oddi ar gost ras rithiol Clwb Rhedwyr y Cyfnod Clo (LRC) 2021"}, {"text_idx": "#000012", "text": "\u2022 Gostyngiad o 20% oddi ar gost lle yn ras marathon 2022"}, {"text_idx": "#000013", "text": "Gallwch gymryd rhan o unrhyw leoliad awyr agored, neu ar beiriant rhedeg o unrhyw leoliad ar draws y byd. Yr oll sydd angen i chi ei wneud yw casglu tystiolaeth sy\u2019n dangos eich bod wedi cwblhau pellter y ras fel llun o gyfarpar campfa neu sgrin-lun o draciwr ffitrwydd neu weithgarwch GPS."}, {"text_idx": "#000014", "text": "Bydd y ras yn cael ei chynnal rhwng 1 Mai a 31 Mai 2021. Gallwch gymryd rhan unrhyw bryd yn ystod y cyfnod hwn, ond mae\u2019n rhaid i chi gyflwyno eich canlyniad erbyn hanner nos, 31 Mai."}, {"text_idx": "#000015", "text": "Bydd ACTIVE, sy\u2019n rheoli ein llwyfan cofrestru ar-lein, yn codi ffi fach nad oes modd ei thalu\u2019n o\u0302l, ar ben eich ffi i gymryd rhan yn y ras."}]